चेम्ब्रा पर्वत

चेम्ब्रा पर्वत (Chembra Hill) भारत के केरल राज्य के वायनाड ज़िले में पश्चिमी घाट का एक पर्वत है। यह हिमालय और नीलगिरि के बीच स्थित 2,000 मीटर से अधिक ऊँचाई वाले गिने-चुने पर्वतों में से एक है।

विवरण 
चेम्ब्रा शिखर पर ट्रेकिंग करने हेतु मेप्पड़ी स्थित वन विभाग कार्यालय से अनुमति ली जा सकती है। शिखर यात्रा के रास्ते में एक हृदयाकार झील यहां का मुख्य आकर्षण है। माना जाता है कि ये झील कभी भी सूखती नहीं है और यह शिखर के आधे रास्ते में पड़ती है। मेप्पड़ी कस्बे से लगभग ५ कि.मी दूरी पर एरुमकोल्ली के चाय बागान देखे जा सकते हैं।

इन्हें भी देखें 
 बाणासुर पर्वत
 पश्चिमी घाट
 वायनाड ज़िला

बाहरी कड़ियाँ

 वायनाड जिला पर्यटन विकास परिषद
 चेम्ब्रा usandeep.com पर

सन्दर्भ 

केरल के पर्वत
वायनाड ज़िला
पश्चिमी घाट के पर्वत